section_heading: Osobni život
paragraph_text: Malina je diplomirao na Yaleu. Svoj prvi glumački debi ostvario je u Broadwayjskoj kazališnoj predstavi Aarona Sorkina Malo dobrih ljudi u kojoj je u početku glumio sporednog lika, ali kasnije jednog od glavnih. Malina je kontaktirao Sorkina na prijedlog svojih roditelja koji su znali da je Sorkin bio razredni kolega njihovih rođaka u srednjoj školi; upravo su ti rođaci nahvalili Malinu Sorkinu koji ga je pozvao na audiciju. U kasnijim intervjuima, Malina se često šalio da je razlog zbog čega je glumio u toliko Sorkinovih filmova i serija taj što ga je jednom spasio od davljenja Heimlichovim zahvatom dok je ovaj jeo sendvič s glumačkom postavom kazališne predstave. Od tada nadalje, Malina je glumio u gotovo svakom Sorkinovom filmu ili televizijskoj seriji (izuzev Rat Charlieja Wilsona, Studio 60 na Sunset Stripu i Društvenoj mreži).